Document ID: 32015D0567

KOMISSION TÄYTÄNTÖÖNPANOPÄÄTÖS (EU) 2015/567,
annettu 7 päivänä huhtikuuta 2015,
päätöksen 2003/467/EY liitteen I muuttamisesta siltä osin kuin on kyse Liettuan julistamisesta tuberkuloosista virallisesti vapaaksi jäsenvaltioksi nautakarjojen osalta
(tiedoksiannettu numerolla C(2015) 2161)
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen liitteessä A olevan I jakson 4 kohdan,
sekä katsoo seuraavaa:
(1)
Direktiiviä 64/432/ETY sovelletaan unionin sisäiseen nautaeläinten kauppaan. Siinä vahvistetaan edellytykset sille, että jäsenvaltio voidaan julistaa tuberkuloosista virallisesti vapaaksi nautakarjojen osalta.
(2)
Komission päätöksen 2003/467/EY (2) liitteessä I olevassa 1 luvussa luetellaan jäsenvaltiot, jotka on julistettu tuberkuloosista virallisesti vapaiksi nautakarjojen osalta.
(3)
Liettua on toimittanut komissiolle todisteet siitä, että sen koko alue täyttää direktiivissä 64/432/ETY vahvistetut edellytykset siltä osin kuin on kyse tuberkuloosista virallisesti vapaasta asemasta nautakarjojen osalta. Näin ollen se olisi julistettava tuberkuloosista virallisesti vapaaksi jäsenvaltioksi nautakarjojen osalta.
(4)
Päätöksen 2003/467/EY liitteessä I olevassa I luvussa olevaa luetteloa olisi muutettava siten, että Liettua sisällytetään siihen.
(5)
Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätöksen 2003/467/EY liite I tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 7 päivänä huhtikuuta 2015.

Labels: 18
6